ອິສຣາແອລ ກັບປາແລສໄຕນ໌ ເລີ້ມຢຸດຍິງກັນໃໝ່ອີກ 72​​​ ຊົ່ວໂມງ (ສະໄລດ໌/ວີດີໂອ)
ການຢຸດຍິງ ໄດ້ແຜ້ວທາງໃຫ້ ພວກຜູ້ຕາງໜ້າອິສຣາແອລ ກັບຄືນໄປຍັງໄຄໂຣ ເພື່ອເຈລະຈາກັນໂດຍກົງ ກັບກຸ່ມຮາມັສ ໃຫ້ມີຂໍ້ຕົກລົງຢຸດຍິງ ໄລຍະຍາວ.
ອິສຣາແອລ ແລະກຸ່ມຮາມັສ ເລີ້ມການຢຸດຍິງເປັນເວລາ 72 ຊົ່ວ ໂມງກັນຄືນອີກໃໝ່ ອຳນວຍໂອກາດຄັ້ງໃໝ່ໃຫ້ທັງສອງຝ່າຍທີ່ ເປັນຄູ່ສົງຄາມກັນ ໄດ້ສືບຕໍ່ການເຈລະຈາກັນ ໃຫ້ມີການຢຸດຍິງທີ່ ຍືນຍົງ ເພື່ອຍຸດຕິການສູ້ລົບກັນມາເປັນເວລານຶ່ງເດືອນ ທີ່ໄດ້ເຮັດ ໃຫ້ປະຊາຊົນເສຍຊີວິດໄປແລ້ວ 2 ພັນຄົນ ອີຈິບ ໄດ້ໄກ່ເກ່ຍການຢຸດຍິງ ທີ່ມີຜົນບັງຄັບໃຊ້ ຕັ້ງແຕ່ເຊົ້າວັນຈັນ ມື້ນີ້ເປັນຕົ້ນໄປ ແລະເປັນເຈົ້າພາບຈັດໃຫ້ມີການພົບປະເຈລະຈາ ກັນລະຫວ່າງບັນດາຜູ້ຕາງໜ້າຂອງທັງສອງຝ່າຍທີ່ນະຄອນຫຼວງ ໄຄໂຣ ທ່ານພັນກີມູນ ເລຂາທິການໃຫຍ່ສະຫະປະຊາຊາດ ໄດ້ສະແດງຄວາມຍິນດີນຳການ ຢຸດຍິງກັນນີ້ ແລະໄດ້ສະແດງ  ວ່າອິສຣາແອລ ແລະກຸ່ມ ຮາມັສ ສາມາດຕົກລົງກັນໄດ້ ເພື່ອຍຸດຕິບັນຫາຂັດແຍ້ງກັນເພື່ອຜົນປະໂຫຍດຂອງ ພວກພົນລະເຮືອນທັງປວງ ທ່ານພັນກີມູນ ຍັງກ່າວເຊັ່ນກັນວ່າ ສະຫະປະຊາຊາດຕຽມພ້ອມທີ່ຈະໃຫ້ການຊ່ອຍ ເຫຼືອ ໃນການຈັດຕັ້ງປະຕິບັດຂໍ້ຕົກລັງກັນໃດໆ ທີ່ນຳມາແຫ່ງສັນຕິພາບ ແລະໂອກາດສຳລັບ